**Dušan Golumbovski** (Beograd, 15. mart 1941 — Beograd, 3. januar 2016) bio je srpski glumac, voditelj pevač, publicista, radnik u kulturi i dugogodišnji član Dečje radio grupe. Slavu pred domaćom publikom zavređuje ulogom tajkuna-antagoniste Ozrena Soldatovića u serijama Srećni ljudi i Bela lađa, te ulogom parničnog, pa potom krivičnog sudije u seriji Bolji život.

Biografija
----------

### Detinjstvo

Dušan se, kao drugo dete u braku Dušice Vasiljević, poznate beogradske balerine i Dragutina Golumbovskog, razmaženog sina bogatog industrijalca - poznatog po tome što je prvi u Beogradu priuštio Bentli - rađa uoči II. svetskog rata, nekoliko meseci nakon smrti oca. Poreklo vodi iz bogate, predratne, industrijalističke porodice. Njegov predak Živan Golumbovski bio je član Masonske lože Kraljevine Jugoslavije. Osam godina stariji brat Bogomir, diplomira fizičku hemiju 1961. godine..

### Glumačka karijera

Na daske koje život znače staje prvi put sa deset godina, zaslugom učitelja i čistačice.
Glumačku akademiju upisuje sa velikanima našeg glumišta kao što su: Zoran Radmilović, Stanislava Staša Pešić, Petar Kralj, Miloš Žutić i Olivera Katarina-Vučo. Sa najboljim prijateljem, Petrom Kraljem vezivala ga je zajednička ljubav prema piću.

Šezdesetih godina prošlog veka se, zajedno sa drugim doajenima našeg glumišta, kao što su Slobodan Đurić, Ivan Bekjarev, Miodrag Andrić-Moljac i Dejan Konstatinović, okuplja oko *Teatra Nacionalne Drame* i drugih grupa nastalih po ideji Eve i Radomira Stevčića Ras, koje prezentovane na netradicionalan način, započevši sa organizacijom književnih večeri prerastaju u politički teatar odlikovan kritikom komunističkog sistema.

Osim zapaženih rezultata u teatru, televizijskoj i filmskoj publici se predstavlja u više od pedeset ostvarenja, te snima više od sto epizodnih nastavaka poznatih serija, beležeći poseban uspeh u serijama scenariste Siniše Pavića.

### Rad i delo

Zajedno sa Banetom Cvetkovićem, 1967. godine čini prvi voditeljski par kultne TV emisije značajne za formiranje Ju rokenrol scene *"Koncert za mladi ludi svet"*  Nikole Karaklajića, u kojoj nastaju prvi muzički spotovi domaćih rok grupa. Istodobno, u duetu sa Edi Dekengom, muzičarem poreklom iz Konga, predstavlja svoje pevačke kvalitete.

Krajem devedesetih godina vrši dužnost upravnika „Pozorišta T" u Beogradu, do njegovog odlaska u stečaj.
U publicističkom stvaralaštvu zalaže se za međusobnu toleranciju i uzajamnu solidarnost, te se osim problematikom pozorišta, bavi i pitanjem širih društvenih odnosa, pružajući kritički osvrt na hijerarhiju, institucije i kulturu.

### Privatan život

Supruga Mirjana Popović-Golumbovski, istaknuti novinar i feljtonista, nosilac Nagrade za životno delo Slobodan Glumac, povodom tri decenije uređivačkog rada TV strane i TV dodatka Večernjih novosti. Ćerka Ana, diplomac katedre za filmsku i TV montažu Akademije umetnosti u Beogradu

Dugogodišnju borbu sa alkoholizmom dobija 1999. godine, nakon pretrpljenog moždanog udara, pod pritiskom zdravstvenih razloga. Po odlasku u penziju 2002. godine, tumači isključivo lik Ozrena Soldatovića, koji smatra svojom posebnom obavezom.

Umro je u Beogradu 3. januara 2016. godine u svojoj sedamdeset i četvrtoj godini.

Filmografija
------------

|  |
| --- |
| **Filmografija glumca Dušana Golumbovskog** |
| God. | Naziv | Uloga |
| 1960.-te |
| 1962. | Zvizduk u osam | novinar |
| 1964. | Mesje Boden ide na posao |  |
| 1964. | Nešto o čemu se može govoriti |  |
| 1964. | Vrtlog |  |
| 1965. | Brodolom mladog Tomasa |  |
| 1965. | Hiljadu zašto? |  |
| 1966. | Roj | Stojan |
| 1966. | Štićenik |  |
| 1966. | San | doušnik |
| 1967. | Jelena Ćetković |  |
| 1967. | Sedam Hamleta | Hamlet |
| 1967. | Smoki |  |
| 1967. | Visočka hronika | Otinrik |
| 1968. | Švabica |  |
| 1968. | Sajam na svoj način |  |
| 1968. | Možda spava |  |
| 1970.-te |
| 1971. | Ceo život za godinu dana |  |
| 1972. | Čovek koji je bacio atomsku bombu na Hirošimu |  |
| 1972. | Breme |  |
| 1976. | Na putu izdaje |  |
| 1978. | Povratak otpisanih (TV serija) | nemački vojnik |
| 1980.-te |
| 1982. | Španac (serija) | Radio-spiker |
| 1984. | Banjica (TV serija) |  |
| 1985. | Sudbina umetnika-Đura Jakšić | tužilac |
| 1985. | Geneza |  |
| 1985. | Kvo vadis? |  |
| 1986. | Neozbiljni Branislav Nušić | psihijatar |
| 1986. | Veštica |  |
| 1986. | Odlazak ratnika, povratak maršala |  |
| 1987. | I to se zove sreća | Predstavnik iz inostranstva |
| 1987-1988. | Bolji život | sudija |
| 1988. | Vuk Karadžić |  |
| 1988. | Šta radiš večeras |  |
| 1988. | Tesna koža 3 | islednik |
| 1988. | Balkan ekspres 2 |  |
| 1989. | Mister Dolar (TV) | Gospodin bez skrupula |
| 1989. | Balkan ekspres 2 |  |
| 1990.-te |
| 1991. | Bolji život 2 | sudija |
| 1992. | Prvi put s ocem na jutrenje | apotekar Olbreht |
| 1994. | Teatar u Srba |  |
| 1993-1994. | Srećni ljudi | Ozren Soldatović |
| 1995. | Kraj dinastije Obrenović | grof Pavle Mansurov |
| 1995-1996. | Srećni ljudi 2 | Ozren Soldatović |
| 1996. | Srećni ljudi: Novogodišnji specijal | Ozren Soldatović |
| 1997. | Gore-Dole (TV serija) | Zojkić |
| 2000.-te |
| 1999-2001. | Porodično blago | Dr Nikolić |
| 2007-2012. | Bela lađa | Ozren Soldatović |

Izvori
------

1. 1 2   Arhivirano 2009-08-17 na Wayback Machine-u, Fatalni Ringišpil, Aleksandar Žikić, 1999
2. ↑  , Dušan Golumbovski i Edi Dekeng, RTB, 1967
3. 1 2 3 4   Arhivirano 2010-04-17 na Wayback Machine-u, Dušan Golumbovski - Alkohol je moja tužna prošlost, Ispovest, 2010
4. ↑  , Masoni u Jugoslaviji(1764-1980), Zoran D. Nenezić, 1987
5. ↑  [*mrtav link*], Dušan Golumbovski - Negativac mekog srca, 2010
6. ↑   Arhivirano 2012-01-17 na Wayback Machine-u, Diplomci fakulteta za fizičku hemiju, 1948-2006
7. ↑   Arhivirano 2014-03-17 na Wayback Machine-u,The transformation of the intercultural theatre system, Dragana Čolić Biljanovski, 2005
8. ↑  , IMDB - Glumački profil, 2011
9. ↑  , In memoriam Nikola Karaklajić, 2009
10. ↑  , Teatar T pred stečajem, 1997
11. ↑  , Dušan Golumbovski - Nevesela vremena, 1997
12. ↑  , Uspeh po tradiciji, 2007
13. ↑  , Profesionalni angažman diplomiranih studenata filmske i TV montaže, 2008

Spoljašnje veze
---------------

* Dušan Golumbovski na sajtu IMDb
* Video snimak nastupa sa Edi Dekengom, 1967.